

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# **L Ē M U M S**

Daugavpilī

2022.gada 11.augustā  **Nr.545**

(prot. Nr.25, 16.§)

**Par nekustamā īpašuma Cēsu ielā 20, Daugavpilī,**

**bez atlīdzības nodošanu valsts īpašumā**

Pamatojoties uz likuma „Par pašvaldībām” 15.panta pirmās daļas 2.punktu, 21.panta pirmās daļas 17.punktu, 27.punktu, Publiskas personas mantas atsavināšanas likuma 3.panta pirmās daļas 6.punktu, 4.panta pirmo un otro daļu, 5.panta pirmo daļu, 42.panta otro daļu, 421.pantu, 43.pantu, Ministru kabineta 2011.gada 6.aprīļa rīkojuma Nr.144 “Par valstij piekrītošo būvju Cēsu ielā 20, Daugavpilī, nodošanu Daugavpils pilsētas pašvaldības īpašumā” (turpmāk – Rīkojums) 2.2.apakšpunktu, ņemot vērā Daugavpils pilsētas pašvaldības (turpmāk - Pašvaldība) 13.06.2022. vēstuli Nr.1.2.-8/1092, Izglītības un zinātnes ministrijas vēstuli Nr.4-4.1e/22/1863 (reģistrēta Pašvaldībā ar Nr.1.2.-7/2005), Valsts akciju sabiedrības “Valsts nekustamie īpašumi” 27.07.2022. vēstuli Nr.4/2-7/6589 (reģistrēta Pašvaldībā ar Nr.1.2.-7/2379) un to, ka Pašvaldība neizmanto nekustamo īpašumu Cēsu ielā 20, Daugavpilī, Rīkojuma 2.1.apakšpunktā minēto funkciju nodrošināšanai, Domes Īpašuma un mājokļu komitejas 2022.gada 4.augusta atzinumu, Domes Finanšu komitejas 2022.gada 4.augusta atzinumu, atklāti balsojot: PAR – 12 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, I.Šķinčs, M.Truskovskis), PRET – nav, ATTURAS – nav, **Daugavpils dome nolemj:**

1. Nodot bez atlīdzības Latvijas valsts īpašumā Finanšu ministrijas personā Pašvaldības nekustamo īpašumu Cēsu ielā 20, Daugavpilī, saskaņā ar pielikumu (turpmāk – Nekustamais īpašums).
2. Pašvaldības izpilddirektorei nodrošināt komisijas izveidošanu Nekustamā īpašuma nodošanai Latvijas valsts īpašumā Finanšu ministrijas personā.
3. Pilnvarot Finanšu ministriju parakstīt nostiprinājuma lūgumu par Nekustamā īpašuma ierakstīšanu zemesgrāmatā, kā arī veikt citas nepieciešamās darbības Nekustamā īpašuma ierakstīšanai zemesgrāmatā.

Pielikumā: Valsts īpašumā nododamo ilgtermiņa ieguldījumu saraksts.

Domes priekšsēdētājs *(personiskaisparakts)* A.Elksniņš